
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

	2022-жылдын «10» июну
	        № 93
	               Нур-Султан шаары



Жогорку Евразия экономикалык кеңешинин «Евразия экономикалык комиссиясынын Иш регламентине өзгөртүүлөрдү киргизүү жөнүндө» чечиминин долбоору жөнүндө 

Евразия экономикалык комиссиясынын Кеңеши чечти:
1.  Жогорку Евразия экономикалык кеңешинин «Евразия экономикалык комиссиясынын Иш регламентине өзгөртүүлөрдү киргизүү жөнүндө» чечиминин долбоору (тиркелет) жактырылсын жана ал Жогорку Евразия экономикалык кеңешинин кароосуна жөнөтүлсүн.
2.  Ушул Чечим расмий жарыяланган датадан тартып 10 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан

	
	
	
	
	

	М. Григорян
	И. Петришенко
	Б. Султанов
	А. Кожошев
	А. Оверчук






ЖОГОРКУ ЕВРАЗИЯ ЭКОНОМИКАЛЫК КЕҢЕШИ

ЧЕЧИМ

	20    -жылдын «    »  
	        № 
	                                шаары




Евразия экономикалык комиссиясынын Иш регламентине өзгөртүүлөрдү киргизүү жөнүндө 


Жогорку Евразия экономикалык кеңеши чечти:
1. Жогорку Евразия экономикалык кеңешинин 2014-жылдын 
23-декабрындагы № 98 чечими менен бекитилген Евразия экономикалык комиссиясынын Иш регламентине тиркемеге ылайык өзгөртүүлөр киргизилсин.
2. Ушул Чечим 2022-жылдын 19-апрелинде кол коюлган Евразия экономикалык бирлигинде ташууларга көз салуу үчүн навигациялык пломбаларды колдонуу жөнүндө макулдашуу күчүнө кирген датадан тартып күчүнө кирет.


Жогорку Евразия экономикалык кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан

ТИРКЕМЕ
Жогорку Евразия экономикалык кеңешинин 20   -жылдын
                 №  чечимине 


Евразия экономикалык комиссиясынын 
Иш регламентине киргизилүүчү
ӨЗГӨРТҮҮЛӨР

1. Көрсөтүлгөн Регламентке № 1 Тиркеме төмөнкүдөй мазмундагы 159 – 165-пункттар менен толукталсын:
«159. Бажы транзити бажы жол-жобосуна ылайык товарларды ташуу навигациялык пломбаларды колдонуу менен көз салууга жатпаган, товарларды жана (же) товарлардын категорияларын, учурларды жана (же) шарттарды аныктоо.  
160. Евразия экономикалык бирлигинде ташууларга көз салуу үчүн навигациялык пломбаларды колдонуу жөнүндө 2022-жылдын 19-апрелиндеги макулдашуунун (мындан ары – Навигациялык пломбаларды колдонуу жөнүндө макулдашуу) 3-беренесинин 1-пунктунун 4-пунктчасына ылайык, транспорттун автоунаа жана (же) темир жол түрлөрү менен ташылган, көз салуу объекттерин аныктоо.
161. Башка маселелерди аныктоо, аларды чечүүдө Навигациялык пломбаларды колдонуу жөнүндө макулдашуунун жоболору колдонулушу мүмкүн.
162. Навигациялык пломбаларды колдонуу жөнүндө макулдашуунун 7-беренесинин 4-пунктунун үчүнчү абзацына ылайык, электрондук жана (же) башка документтердеги маалыматтардын курамын аныктоо.
163. Колдонуунун максаттарына жана транспорттун түрүнө жараша конкреттүү ташууга көз салуу мезгилинде навигациялык пломба камтышы зарыл болгон башка электрондук документтерди (маалыматтарды) аныктоо.
164. Навигациялык пломбада камтылган маалыматты коргоонун бирдиктүү чараларын аныктоо.
165. Мүчө мамлекеттердин аймактары боюнча көз салуу үчүн колдонулчу навигациялык пломбаларга болгон талаптарды аныктоо.».
2. Көрсөтүлгөн Регламентке № 2 Тиркеме төмөнкүдөй мазмундагы 46 – 49-пункттар менен толукталсын: 
«46. Көз салуу объектисин навигациялык пломбалардын зарыл болгон саны менен камсыздоого жооптуу жактарды аныктоо.
47. Бирликтин бажы аймагында навигациялык пломбаларды салуу жана чечүү ордуларын, навигациялык пломбаларды салган (чечкен) жана мындай салууда (чечүүдө) күбө болгон жактарды, Бирликтин бажы аймагында навигациялык пломбаларды салуу (чечүү) боюнча операцияларды жана аларды аткаруунун тартибин, анын ичинде документтерди (маалыматтарды) өткөрүп берүү, мындай документтерди (маалыматтарды) сактоо тартибин кошо алганда, буга чейин жазылган маалыматты жок кылуу (өчүрүү) тартибин, ошондой эле бул мүчө мамлекеттердин мыйзамдары менен белгиленген учурларды аныктоо.
48. Навигациялык пломбаларды активдештирүү жана деактивдештирүү үчүн зарыл болгон, контролдоочу органдардын жана улуттук операторлордун иш-аракеттерин жана, эгерде мүчө мамлекеттердин аймактары боюнча ташууларга көз салуу үчүн, аймагында мындай ташууга көз салуу башталган мүчө мамлекетте эмес, башка мүчө мамлекеттин улуттук операторунун маалыматтык системасында катталган, навигациялык пломба пайдаланган учурда, аларды аткаруунун тартибин аныктоо.
49. Мүчө мамлекеттердин аймактары боюнча жүрүү (ташуу) жолунда пайда болгон штаттан тышкаркы кырдаалдарга кирген учурларды аныктоо.».
                               
                                   _______________

